François Guizot

François Pierre Guillaume Guizot (Nîmes, 1787ko urriaren 4a - Saint-Ouen-le-Pin, 1874ko irailaren 12a) frantziar politikari eta historialaria izan zen. 1847tik 1848ra bitartean Frantziako lehen ministroa izan zen, Luis Filipe errege zela.

 Bizitza 
1812an Frantziako Unibertsitatean Historia Modernoko katedra eskuratu ondoren, Luis XVIII.aren lehen gobernuan Barne Arazoetako idazkari nagusi izan zen, eta Estatuko Kontseiluko bazkide (1816). 1821ean, Duc Decazesen gobernua desegin zenean, kargu politiko guztiak galdu zituen. 1830ean, Diputatu Ganberan sartu eta Karlos X.a erori zenean, Luis Filiperen gobernuan Herri Hezkuntzako ministro izan zen; kargu hartan zela, Frantziako irakaskuntzaren oinarriak finkatu zituen. 1840an, Londresen enbaxadore izan zen. 1848ko Iraultzak baztertu zuen betiko politikatik. Belgikan eta Ingalaterran erbesteraturik egon ondoren, 1849an itzuli zen, baina politikan sartu gabe.

Harenak dira Histoire de la révolution d´Angleterre (1826-1827), Histoire de la civilisation en Europe (1828), Histoire de la civilisation en France (1829-1832) eta Mémoires pour servir à l´histoire de mon temps (1858-1867).

 Erreferentziak 

 Kanpo-estekak 

Kategoria:Frantziako lehen ministroak
Kategoria:Frantziako historialariak
Kategoria:Frantziako diputatuak
Kategoria:Frantses Akademiako kideak
Kategoria:Ohorezko Legioko gurutze handiak
Kategoria:Frantziako hargin beltzak
Kategoria:Frantziako kalbindarrak
Kategoria:Frantziako Uztaileko Monarkia
Kategoria:1848ko iraultzak
Kategoria:Nimestarrak